כתובה זו היא עדות בפני משפחותינו וחברינו לכך שביום \_\_\_\_\_ לחודש \_\_\_\_\_\_ בשנת \_\_\_\_\_\_, \_\_\_\_\_\_ ו \_\_\_\_\_\_ נכנסות בברית הנישואים הקדושה. הן מצהירות בזאת באהבה וביראת כבוד: ”באמצעות טבעות אלו, אנו קושרות יחד את לבבותינו, את נפשותינו ואת נשמותינו. נתמוך זו בזו במשימתנו לגלות כיצד לייצר שינוי בעולמנו, קטן כגדול. אנו מתחייבות להקשיב זו לזו במלוא ההערכה והסקרנות. אנו מתחייבות לקיים את מנהגי היהדות בביתנו. אנו מתחייבות לטפל בגוף שלנו בדרכים שתקדמנה את הבריאות ואת החיוניות שלנו. אנו מתחייבות לשמר את תודעתנו חדה וצלולה, ומעורבת בעולם סביבנו. אנו מתחייבות להיות נדיבות בלבבותינו, בנשמותינו ובמשאבינו. אנו מבטיחות לתמוך זו בזו ולנחם זו את זו בעתות צער, ולחלוק את שמחותינו ואת נצחונותינו. ביתנו יהיה מקום שבו כולם יתקבלו בברכה, ונמלא אותו בצחוק ובמשחק, בהבנה ובאמון, ביצירתיות ובדימיון, בחברוּת ובקהילתיות, בשותפות ובאהבה.“ \_\_\_\_\_ ו \_\_\_\_\_ מצהירות בזאת בפני כל הנוכחים שהן חתמו את שמותיהן על כתובה זו מרצונן החופשי, ללא הסתייגויות וללא ספקות, ובכוונתן להיות כרוכות ומחויבות בברית קדושה זו לשארית ימי חייהן.